ময়মনসিংহ জেলা গোয়েন্দা পুলিশের ওসি আশিকুর রহমান বলেন, শুক্রবার রাত ৩টার দিকে তারাকান্দা-ফুলপুর মহাসড়কে পির সাহেবের রাইস মিলের কাছে মাদক ভাগাভাগি হচ্ছে এমন খবর পেয়ে অভিযান চালানো হয়। পুলিশের উপস্থিতি টের পেয়ে মাদক বিক্রেতারা এলোপাতাড়ি গুলিবর্ষণ করে। পুলিশও পাল্টা গুলি ছোড়ে। এতে মাদক বিক্রেতা আলী হোসেন গুরুতর আহত হন। পরে তাকে উদ্ধার করে ময়মনসিংহ মেডিকেল কলেজ (মমেক) নেওয়া হলে কর্তব্যরত চিকিৎসক মৃত ঘোষণা করেন।